Livonija Rikija Gina

Livonija Rikija Gina (, dzimusi ), skatuves vārds Livonija Rikija, ir Malaizijas aktrise, modele un dziedātāja. Viņa bija Malaizijas realitātes TV šova "Pilih Kasih", kurā tika meklēti talantīgi aktieri, otrās sezonas uzvarētāja 2011. gadā. Aktrises vārds, Livonija, dots par godu Livonijas pilsētai Mičiganas štatā ASV, vecākiem pētot pasaules karti.

 Dzīvesgājums 
Livonija ir dzimusi 1991. gada 19. februārī Kučingā, Saravakas štatā, un viņai ir pieci brāļi un māsas. Viņa ir trešais bērns ģimenē un ir cēlusies no vietējās bidaju tautas. Livonija Rikija Gina pabeidza kulinārijas nodaļu MARA Tehnoloģijas universitātē, Kučinas piepilsētā Kota Samarahanā. Viņa ir precējusies ar Datuk Seri Farhašu Vafu Salvadoru Rizalu Mubaraku, kur Datuk Seri ir goda tituls štata līmeņa ordeņa saņēmējam, un attiecīgi saņēmēja sieva kopā ar savu titulu ir Datin Seri Livonija Rikija Gina.

 Karjera 
Livonija sāka ar modeles karjeru, piedaloties vairākos skaistumkonkursos, tostarp "Miss Malaysia Earth", "Miss Universe" un "Miss Tourism Queen International". Viņa piedalījās arī 2009. gada Borneo skaistumkonkursā. Šajos konkursos viņa neuzvarēja, taču ieguva vairākus citus titulus — “Miss Kosmopolīte”, “Miss Labsirdība” un “Miss Draudzība”. 2020. gados viņa ir skaistumkonkursa "Miss Universe Malaysia" organizatoriskā priekšsēdētāja.

Livonijas talantu pirmo reizi atklājās, kad viņa kļuva par vienu no 16 finālistēm aktiermākslas talantu meklēšanas šova “Pilih Kasih” otrajā sezonā, kurā piedalījās arī citi Malaizijā tagad pazīstami aktieri — Džejs Isvazirs, Bils Azali, Kristīna Suzanna un Lia Natālija. Ar 26,6 procentiem balsu viņa tika kronēta par čempioni, pārspējot sešus citus finālistus. Pēc uzvaras viņa atzīmēja, ka viņai vairāk patīk spēlēt skumjas vai ļaunas varones nekā dzīvespriecīgas vai izlaidīgas. Šova vadītājs Rosjams Nors savukārt atzīmēja, ka uzvarētājai piemīt izskatība, talants un harisma, kas arī izvirzījuši viņu pirmajā vietā.

Sešus gadus viņas popularitāte aktiermākslā tomēr bija neliela, pēc kā viņa guva plašākus panākumus ar Violetas lomu romāna "Isteri Tuan Ihsan" drāmas televīzijas adaptācijā. Livonijas kino karjera sākās 2017. gadā pēc tam, kad viņa saņēma piedāvājumu no režisora Jusofa Kelanas filmēties biogrāfiskajā filmā "Kanang anak Langkau: The Iban Warrior", kuras pirmizrāde notika 16. martā. Asa sižeta filmā viņa tēloja galvenā varoņa — malaiziešu armijas izlūka sievu, kurai nākas izvairīties un pasargāt bērnus no armijai pretstāvošo komunistu uzbrukumiem. Viņai izveidojās savs fanklubs — "Livoniavers". Livonijai bieži uzticētas lomas, kurās viņa ir pieredzējušāka un nobriedušāka nekā dzīvē.

 Filmogrāfija 

 Filmas 
GadsNosaukumsLomaRežisors2017Kanang anak Langkau: The Iban WarriorHelana Latai, Intie meitaBade Azmi2018Bidong: The Boat PeopleKiena Bi DongaJusofs Kelana

 TV drāmas 
GadsNosaukumsLomaTV kanāls2011Inspirasi VarsitiTV1Antara Maghrib dan IsyakTV32012Mai Chek MaiTV12015-16Keluarga PontimauTV32016Isteri Tuan IhsanVioletaAstro Ria2017Cinta Hati BatuKristineTV3Tiada Arah Jodoh KitaTV3Misi Damia CunTV1CoklatTV1

 Telefilmas 
GadsNosaukumsLomaTV kanāls2014Melodi Perantauan2015Melur vs RajawaliTV1Izinku KembaliTV9Ku Kemis KasihmuTV22017Nasi Dagang Nasi AyamTV1

 Televīzijas šovi 
GadsNosaukumsLomaTV kanālsPiezīmes2010Pilih Kasih (2. sezona)Sevis pašasTV2Uzvarētāja2014Suka LattewAdvokātsAstro Ria2018Aura AkuatikTV1

 Atsauces 

 Ārējās saites 

Kategorija:Malaizijā dzimušie
Kategorija:Aktieri